CELEX: 32015R0804
Language: hu
Date: 2015-05-19 00:00:00
Title: A Bizottság (EU) 2015/804 végrehajtási rendelete (2015. május 19.) egyes áruk Kombinált Nómenklatúra szerinti besorolásáról

23.5.2015   
               
               
                  HU
               
               
                  Az Európai Unió Hivatalos Lapja
               
               
                  L 128/7
               
            A BIZOTTSÁG (EU) 2015/804 VÉGREHAJTÁSI RENDELETE
      (2015. május 19.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:
      
                  (1)
               
               
                  A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
         Kelt Brüsszelben, 2015. május 19-én.
         
            
               a Bizottság részéről,
            
            
               az elnök nevében,
            
            Heinz ZOUREK
            
               adóügyi és vámuniós főigazgató
            
         
      
      
         (1)  HL L 256., 1987.9.7., 1. o.
      
      
         (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Egy emelővel való felemelés közben egy személy ülő helyzetben tartására kialakított textiláru.
                     Az áru alapvetően téglalap alakú, szőtt textilanyagból (poliészterből) áll. A téglalap két rövidebb oldalának egyikén két fülszerű toldás található, amelyek ülésként működnek. Az anyag többi része a személy hátát és oldalát támasztja meg. Az anyag egyes részei párnázottak (polipropilén szivacs töltet).
                     Az anyag széleire több textil pántot varrtak, amelyekkel az árut az emelőre lehet erősíteni és fel lehet emelni.
                     (Lásd a képeket) (*)
                     
                  
                  
                     6307 90 98 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a XI. áruosztályhoz tartozó megjegyzések 7. f) pontja, valamint a 6307 , a 6307 90  és a 6307 90 98  KN-kód szövegezése határozza meg.
                     Besorolása a 8431 31 00  KN-kód alá kizárólag vagy elsősorban a 8428  vtsz. alá tartozó géphez (emelők) való használatra alkalmas alkatrészként kizárt, mert az áru nem elengedhetetlen az emelő működéséhez (lásd a C-152/10. sz., Unomedical ügyet, ECLI:EU:C:2011:402, 29., 34. és 36. pont). Ezenfelül a hevederek kizártak a 8431  vtsz. alól, és a XI. áruosztályba vannak besorolva (lásd még a 8431  vtsz-hez tartozó HR-magyarázat negyedik bekezdésének b) pontját).
                     Az árucikk elsősorban textilanyagból készült, és a különböző részek varrással vannak összeállítva.
                     Az árucikket ezért a 6307 90 98  KN-kód alá, textilanyagból készült más készáruként kell besorolni.
                  
               
            (*)  A képek csupán tájékoztató jellegűek.